sasicodes/solvari-1 huggingface dataset:
தனக்குள்ளிருந்த தனது வாழ்வு மீதான கனவுகள் கற்பனைகள் எதிர்பார்ப்புகள்..தனக்கு வர வேண்டிய துணை பற்றிய ஒருகாலத்து எதிர்பார்ப்பு எல்லாவற்றையும் தனது இயலாமைக்குள் புதைத்துக் கொண்டு சிறீதேவிக்குச் சம்மதம் தெரிவித்தான்.
நான் இண்டைக்கொரு நெல்லியடிச் சாத்திரியிட்டைப் போனனான்.. என்ரை அண்ணியும் நானும் தான் அங்கை நிண்டனாங்கள்..அவர் என்ரை கடந்த காலம் உங்களைச் சந்திச்சதெல்லாம் அண்ணீட்டைக் கேட்டிட்டு பூதக்கண்ணாடியாலையெல்லாம் பாத்திட்டு நல்லாத் தான் சொன்னவர்திடீரெண்டு சோபாவில இருந்த மனிசன் எழும்பி ஆட வெளிக்கிட்டுட்டார் அவருக்கு வளமையா கலை வாறதில்லை..இண்டைக்கு என்ரை குறிப்பைப் பாத்தவுடனும் கலைவந்திட்டுதுஅப்பதான் சொன்னார் நீங்கள் துரோகியாம் கருணா கே.பியின்ரை ஆளாம் உங்களைக் கலியாணம் கட்ட வேண்டாமாம்உங்களைக் கட்டினா நான் கெதியில விதவையாகீடுவனாம்..அண்ணாவும் அண்ணியும் சொல்லீட்டினம் கருணான்ரை கே.பீன்ரை ஆளெண்டா சரிவராதாம் சிறீதேவி அவனது தலைக்குப் பின்னால் பிரகாசித்த லைற்றை ஒரேயடியாய் அடிச்சு நூத்துப்போட்டு தொலைபேசியை அடித்து வைத்துவிட்டாள்.
அதுவும் அவன் ஓடியொழிச்சு வந்து இருக்கிற அன்னியநாட்டில ஒரு அரசியலும் செய்யவுமில்லை அறிக்கைகள் எழுதவுமில்லை.அன்றாடச் சோற்றுக்கு சிங்கியடிக்கிற நிலமையில் இருந்தவனைத் தேடி வந்த சிறீதேவியை தட்டிப்பறிச்சுக் கொண்டு போன நெல்லியடிச் சாத்திரிக்குத் தன்மேல் என்ன கோபம் என்பது விளங்கவேயில்லை.
அவளுக்குச் சிரிப்பை அடக்க முடியவில்லை.. இதென்ன கறுமாந்திரம் பிடிச்சது சாத்திரிமாரும் இப்ப கே.பின்ரை ஆள் கருணான்ரை ஆளெல்லாம் சாத்திரத்திலயும் சொல்லத் துவங்கீட்டினமோண்ணை.???
உள்ளுக்குள் ஊசிமுனை கொண்டு குற்றிய வலியையும் தனது வறுமையையும் நினைக்கப் பயமாயிருந்தது.. சிலவேளை நான் செத்துக்கித்துப்போனாலும் நான் சொல்றதுகளை ஒரு குறிப்பெழுதி வையுங்கோ பிள்ளை..விவேக்கின் ஸ்ரைலில் அதையும் சொல்லி வைத்தான்.
கிடைத்த எத்தனையோ வசதிகள் கோடிக்கணக்கில் இயக்கம் கொடுத்த பணம் யாவையும் நாட்டுக்கானதாகவே வழங்கி இன்று ஒற்றையாய் தனியனாய் எல்லாம் இழந்து போன நிலமையை எண்ணிப்பார்க்க அழுகையோடு கூடிய வெறுப்புத்தான் வந்தது.
தொடர்பில் வந்த தோழி சொன்னாள்.அவன் வாழும் நாட்டில் வந்திருந்த அவன்போன்ற ஒரு முன்னாள் போராளி தூக்கில் தொங்கி இறந்ததாக.தூக்கில் தொங்கியவன் தனது மரணத்திற்கு தானே பொறுப்பென்று எழுதி வைத்தானாம்..சாகும் போதும் தனது சாவு மற்றவரை அலைக்கக்கூடாதென்று தனது மரணசாசனத்தை எழுதியிருக்கிறான் போல.. தனக்கும் ஒரு தூக்குக்கயிறு அல்லது ஏதாவதொரு மாற்று தன்னையும் நெருங்குவதை உள் மனம் உணர்த்துவதாக உணர்ந்தான்..வீரர்களாய் களத்தில் வீழுவோம் விடுதலையின் வேர்களாய் முளைவிடுவோம் என்று தோழர்களை வழியனுப்பிய துணிச்சல் தற்போது அவனிடமிருந்து கொஞ்சம் கொஞ்சமாய் போவதாக உணர்ந்தான்.
தனது இப்போதைய மாற்றங்களைத் தோழிக்குச் சொல்லத் தொடங்கினான்.. மட்டக்களப்பு மாவட்டத்திலுள்ள மண்முனை தென்மேற்கு பட்டிப்பளை பிரதேச செயலாளர் பிரிவும் போரதீவுப்பற்று வெல்லாவெளி பிரதேச செயலாளர் பிரிவும் மட்டக்களப்பு மாவட்டத்தின் மேற்கே படுவான்கரை என அழைக்கப்படும் பிரதேசத்தில் ஒரு பகுதியாகும்.
உலகின் எல்லா வகையான சந்தோசங்களையும் தானும் அனுபவிக்க விரும்பிய நந்தனியின் கனவுகளை நசுக்கிய வீட்டுச் சூழல் அவளது பதின்ம வயதுச் சந்தோசங்களையெல்லாம் பறித்துப்போயிருந்தது.
அவளை அடைத்த அந்தச் சுவர்களை இடித்துக் கொண்டு வெளியில் பறக்க எண்ணிய தருணங்களில் அப்பாவின் அடியால் நந்தனியின் இறக்கைகள் ஒடிக்கப்பட்டன.
கல்வியில் சிறந்த பெறுபேறுகளைப் பெற்றவள் ஓ.எல் தாண்டி ஏ.எல் வகுப்பில் காலடி வைத்த நேரம் அவளது மகிழ்ச்சிக்கு அளவேயில்லை.
ஒருநாட்டின் சுதந்திரதின விழாப்போல அவர்களை வரவேற்றுத் தோழில் சுமந்து இனிப்புகள் வழங்கி மூடப்பட்ட பாதைகள் திறந்து அந்த நாட்களின் சந்தோசங்கள் இனிமையானவை.
மக்களுக்குள் இறங்கிய புலிகளின் அரசியல் வேலைகள் மக்கள் மயப்படுத்தப்பட்டு மாணவர்களையும் அரசியல் பணிகளில் இணைத்துக் கொண்டு இயங்கிய காலம் அது.
நீண்ட தலைமுடியை கட்டையாய் அழகாய் சிலர் வெட்டியிருந்தார்கள் சிலர் நந்தனியைப் போல் இரட்டைப்பின்னலிட்டு அதனை ஒரு வகையாய் கட்டியிருந்தார்கள்.
அவர்களைப் பற்றிய செய்திகள் கவிதைகள் கதைகள் என வானொலியில் பத்திரிகைகளில் எல்லாம் அவர்கள் பற்றி அவர்களது வீரம்பற்றியெல்லாம் வாசித்திருந்தவளுக்கு அவர்களை நேரில் சந்திக்கும் வாய்ப்பாக அது இருந்தது.
அங்கே நடு இரவு வரை எரியும் மின்னொளி அதிகாலைக்குப் பின்னர் அங்கிருந்து கேட்கும் பாடல்கள் எல்லாம் அவளுக்கான புதிய உலகத்தின் கனவுகளை வண்ணங்களால் நிரப்பிக் கொண்டிருந்தது.
உயர்ந்த அவனது தோற்றம் எப்போதுமே தனிவர்ணத்தில் அவன் அணிந்து கொள்ளும் ஆடைகள் அவனை அங்குள்ளவர்களுக்குள் வித்தியாசப்படுத்தியிருந்தது.
உயர்த்தி அடைக்கப்பட்ட வேலிகளுக்கால் யாரும் அறியாமல் அவனைத் தரிசித்தவளுக்கு அவனை அருகாய் சந்திக்கும் சந்தர்ப்பத்தைப் பெற்றுக் கொடுத்தது காலம்.
புரட்சியின் அடையாளங்களான சிவப்பு மஞ்சள் கொடிகளுடன் மேடையில் நின்று பொங்கித் தமிழுரைத்தவர்களுடன் எல்லாம் கைகோர்த்துக் கொண்ட நந்தனிக்குஅதுவொரு புதிய உலகத்தைச் சிருஸ்டித்துக் கொடுத்தது.
அம்மாவாலும் அப்பாவாலும் ஏற்றுக்கொள்ள முடியாத அவளது பறத்தல் ..... ஏற்றுக் கொள்ள முடியாத நிலமையில் அவளை அவர்கள் தண்டிக்கத் தொடங்கினார்கள்.
தாயகம் தேசியம் சுயநிர்ணயம் சுதந்திரம் என்ற சொற்களை அவள் உச்சரிக்கிற நேரமெல்லாம் வீரம் அவளுக்குள் எப்படியோ ஒரு பூதம்போல் புகுந்துவிடும்.
தனது பாதையைத் தானே தேர்ந்தெடுத்து வீரம் நிறைந்த களத்திற்குப் போகப்போவதாய் அவளைப்புதுப்பித்த அவனுக்குத் தனது முடிவு பற்றி கடிதம் மூலம் அறிவித்திருந்தாள்.
ஆனால் ஆயுதப்பயிற்சியின் பின்னால் ஊடகத்துறைக்குள் அவள் அனுப்பப்படுவாளென வழங்கப்பட்ட உறுதிமொழியைப் பெற்றுக் கொண்டு பயிற்சிக்கு அனுப்பப்பட்டாள்.
அவர்கள் தொட்டுப்பார்க்க சுட்டுப்பழக விரும்பிய ஆயுதங்களைக் கைகளில் எடுத்துப் பயிற்சிகள் செய்யப்போகிறோம் என்ற கனவோடு காடுநோக்கிப் போய்க்கொண்டிருந்தார்கள்.
இது விடுதலைப் போராட்டம் இங்கை பயிற்சியெடுக்கப் போறியள் சண்டை செய்யப்போறியள் அதை மட்டும் நினைக்க வேணும்.பொத்திக் கொண்டு நடவுங்கோ.என அவர்களை அழைத்துப் போனவர்களின் அதட்டல் கேட்க முதல் அவர்களது பயிற்சிக்களம் பற்றிய எண்ணங்கள் இனிப்பாயே இருந்தது.
வெளிச்சமும் வாகனங்களும் நிறைந்த வீதிகளில் சயிக்கிள்களில் திரிந்தவர்கள் அடர்காடுகளுக்கு ஊடாய் பயணித்துக் கொண்டிருந்தனர்.
பிள்ளைகள் சுற்றியிருக்க பெரிய அக்காக்களின் ஆலோசனைகள் கட்டளைகள் அவர்கள் பின்பற்ற வேண்டிய கட்டுப்பாடுகள் என அவர்கள் விளக்கினார்கள்.
பரிச்சயமில்லாத அடர்ந்த வனங்களின் நடுவில் அதிகாலையில் பொழுது வெளிக்கு முன்னம் எழும்பிக் கடமைகள் முடித்து குறைந்த உணவோடு பயிற்சியில் நிற்க வேண்டும்.
பதுங்குகுளிகளை அமைக்கவும் பாரமான பொருட்களைச் சிரமப்பட்டுத் தூக்கிச்சுமக்கவும் வேண்டிய நேரங்களில் பலர் அங்கங்கே அழுவார்கள்.
கடும்பயிற்சி உடல் உழைப்பு அவற்றோடு ஈடுகொடுத்து இயங்க முடியாமல் சில நேரங்களில் எழும்பாமல் உடல் நொந்து படுத்திருக்கும் புதியவர்களை சக தோழிகளின் கிண்டல்கள் அவமதிப்புக்கள் அவர்களது நம்பிக்கைகளையெல்லாம் உடைத்துவிடும்.
அந்த வாழ்வு அவர்களுக்கு மிகவும் கடினமும் அசெளகரியமுமாக இருந்ததை விட அங்கேயுள்ள மூத்த அக்காக்கள் மற்றும் அவர்களின் பாதுகாவலர்கள் அவர்களது மனங்களை நோகடிக்கும் துயரமே கொடுமையாயிருந்தது.
மேதா வாறா.. நாங்கெல்லாம் வந்ததிலயிருந்து துவக்கோடையே திரியிறம் இவை வந்தோடனும் ரீவிக்குப் போப்போயினமாம்.. றேடியோவில அறிவிக்கப் போயினமாம் நாங்களும் கொஞ்சம் வெள்ளையா வடிவா இருந்தா எங்களையும் ரீவிக்கு அனுப்பியிருப்பினமெல்லோ.
வடிவானவையளெல்லாம் அரசியல் செய்ய நாங்கள் மட்டும் சென்றியில சாகவேணும்..எனக் கொல்லும் வார்த்தைகளால் அவர்களது இடைஞ்சல் தாங்காமல் நோவோடும் வலியோடும் பயிற்சியில் போய் நிற்பார்கள்.
பாதியில் ஓட்டத்தை நிறுத்திவிட்டுப் போன வழியில் நல்ல நித்திரையாய் கிடக்கும் அவர்களை எழுப்பி மீண்டும் பயிற்சிக்குக் கொண்டு போய் விடுவார்கள்.
ஓட்டச்சுற்று ஓடி முடிக்காமல் நித்திரையானவர்களுக்கான தண்டனையாக துப்பாக்கியை உயர்த்திப் பிடித்துக் கொண்டு மணிக்கணக்காய் முட்டுக்காலில் இருக்க வேண்டும்.
தண்டனை பெறும் ஒவ்வொருவரையும் சக தோழிகள் அடிக்கிற கிண்டலைச் சிரித்தபடி வாங்கிக் கொண்டு பலதரம் அன்பினியும் நித்திரை கொண்டிருக்கிறாள்.
வளமையாகத் தேடும் இடங்களில் தேடிப்பார்த்துவிட்டு இவர்களைப் பயிற்சியின் கடினம் தாங்காமல் ஓடிப்போனவர்கள் பட்டியலில் சேர்த்துவிட்டார்கள்.
எந்த மூஞ்சியை வைத்துப் பயிற்சியாசிரியர் முகத்திலும் சக தோழிகள் முன்னாலும் போய் நிற்பதென்று குழம்பி கடைசியில் இவள் தான் முன்னுக்குப் போவதாய் எழுந்தாள்.
உரிய இடத்தை அடைந்ததும் இவர்களைப் பார்த்தவர்கள் முகத்தில் எழுதப்பட்ட கோபம் கொதிப்பு எல்லாவற்றையும் கண்ணால் பார்க்கும் தைரியத்தை இழந்து போனார்கள்.
அந்த மாதிரிக் களப்பயிற்சிக்கு பொறுப்பாயிருந்த அக்காவின் வாயிலிருந்து வந்தவற்றில் எல்லாவற்றையும் சத்தம் போடாமல் வாங்கிக் கொண்டார்கள்.
எருமையள் மாதிரி தண்டனையை வாங்கீட்டு பிறகு மறந்திட்டுக் கூத்துப்போடுதுகள்உதுகள் திருந்திறமாதிரித் தெரியேல்ல..சலித்தாள் ஒரு அக்கா.
பயிற்சிக்களம் தந்த மனக்காயங்களை மறந்து ஆயுதப்பயிற்சியை முடித்துக் கொண்டு வெளியே வரும்போது இரட்டைப்பின்னலுக்குள் தொலைந்திருந்த தலைமயிரை குட்டையாய் வெட்டினாள்.
நான் இயக்கத்துக்கு வர முதல் நான் பாத்த இயக்கம் வேறை.ஆனால் அனுபவித்த இயக்கம் வேறை.. வெளியில வடிவாத் தெரிஞ்ச கன விசயங்கள் இங்கை ஏற்றுக் கொள்ளேலாம இருக்கு.. இயக்கத்தை விட்டிட்டு வீட்டை போகக்கூட கனதரம் யோசிச்சனான் தெரியுமோ.
அவளும் ஒரு பயிற்சியாசிரியராய் இருந்திருந்ததாகவும் பயிற்சிக்காலங்களில் தானும் இவள் போன்றதொரு மனநிலையில் இருந்ததாகவும் பல கதைகளைச் சொன்னாள் அக்கா.
எங்களுக்குள்ளை ஒரு இலட்சியத்தை முன்னிறுத்திப் போராடுறம்..நாங்கள் எல்லாருமே கொண்டிருக்கிற இலட்சியம் எங்கடை நாட்டு விடுதலை.. நாட்டுக்காகப் போராட வந்திருக்கிறம் ஆனால் நாங்கள் மனிதர்கள்..எங்களை மண்ணுக்காகக் குடுக்கத் தயாரா வந்திருக்கிறம்..ஆனால் எங்கள் ஒவ்வொருவரிடமும் தனித்தனிக் குணங்கள் இருக்கிறது.
அக்குணங்களை நாங்கள் வெளிப்படுத்தாதவரை எங்களைப் பற்றி யாருக்கும் தெரியாது.நீங்கள் பயிற்சிக் களத்தில கண்டவையள் போராளிகள் ஆனால் அவர்கள் மனிதர்கள்.
அக்கா தனது விளக்கங்களை நீட்டிக் கொண்டு போனாள்..ஆனாலும் பயிற்சிக்களத்தில் சந்தித்த கேட்ட வார்த்தைகளை மறக்க முடியாது பலதரம் அழுதிருக்கிறாள் அன்பினி.
கடினம் நிறைந்த பயிற்சிக்களம் அது தந்த அனுபவங்கள் அடிக்கடி நினைவுகளைக் கிழறும் எண்ணங்களால் மனசிற்குள் காயமாய் பதியப்பட்ட சம்பவங்கள் யாவையும் நினைத்து நினைத்துக் கலவரப்படும் துயரங்கள் யாவையும் மறந்து அங்கே அன்பினி.
எல்லா வகையான சந்தோசங்களையும் பிரமாண்டம் நிறைந்த கனவுகளையும் பறித்துக் கொண்டு போகவும் ஒரு நாள் உதிக்குமென்பதை அவர்கள் அறியாத ஒருநாள் அந்தக் கரிய நாள் விடிந்தது.
தங்கள் உறவுகள் தங்களை இழந்து துடிப்பார்கள் என்று எதையுமே அறிந்திராத அந்த நாள் விடிந்து கிபீர் விமானங்கள் செஞ்சோலை வளாகத்தினுன் குண்டுகளை இறக்கிவிட்டுப் பறந்துபோனது.
ஊடகங்களில் அவர்களும் அந்த நாளும் சோக இசையோடு சொல்லியெழுத முடியாத கனவுகளோடு சிதைந்து போன சிறுமிகளை நினைவு கூர்ந்து கொண்டிருந்தது.
ஆழம் நிறைந்த வெளிகள் ஊடாகவும்.அவலம் நிறைந்த தெருக்கள் ஊடாகவும் ஏதோவொருபாரம் அவளது சந்தோசங்களையும் அவள் போன்ற சிறுமிகளின் உயிர்களையும் பறித்துக் கொண்டு போய்க் கொண்டிருந்தது.
யமனின் கால்கள் ஒவ்வொருவராய் மிதித்துக் கொண்டு போகின்றது போல் நினைவுகள் தொலைந்து கொண்டிருந்தது..அன்பினியின் அழுகை மறைந்து அவள் குரல் அடங்கிப் போக எங்கோ அவள் இழுத்துச் செல்லப்பட்டுக் கொண்டிருந்தாள்.
ஆனால் இவள் போன்ற புதியவர்களுக்கு பழையவர்களால் செய்யப்பட்ட சில வேண்டத்தகாத விடயங்களை யாருக்கும் சொல்லாமல் தனக்குள் மறைத்துக் கொண்டாள்.
எங்கும் எல்லாவகையான மனிதர்களும் இருப்பார்கள் என அவளுக்கு அம்மாவுக்கு நிகராயிருந்த மூத்த தளபதியக்கா சொன்னதைத் தான் நினைத்துத் தன்னை சமாதானப்படுத்துவாள்.
சக்கர நாற்காலிக்குள் தன்னால் உழல முடியாதென்பதை உரியவர்களுக்குச் சொல்லியழுது சண்டை பிடித்துச் செயற்கைக்கால் பொருத்துமாறு கெஞ்சினாள்.
இருகால்களையும் இழந்த நிலையில் அவளால் இலகுவாய் நடக்க முடியாதென்று சொன்ன வெண்புறா செயற்கைக்கால் பொருத்தும் நிபுணர்களின் ஆலோசனையை நிராகரித்துத் தன்னால் விரைவில் நடக்க முடியுமென வாதிட்டாள்.
இரு கையிலும் தாங்கியோடு ஆரம்பித்துச் சில வாரங்களில் ஒற்றைக் கைதாங்கியோடு நடக்கத் தொடங்கி மேலும் சில மாதங்களில் கைத்தாங்கியில்லாமல் நடக்கத் தொடங்கினாள்.
வெண்புறா நிறுவனம் அவளுக்குக் காலையும் கொடுத்து நம்பிக்கையையும் கொடுத்துத் தேற்றிவிட செயற்கைக்கால் பொருத்திக் கொண்டு வெளியில் வந்தாள்.
வானொலிக்குள் அவள் உள்வாங்கப்பட்டு வானொலிக்கலைஞராய் ஒலிப்பதிவு அறிவிப்பு எல்லாவற்றிலும் காலிழந்த துயரமும் மறந்து போய் செயற்படத் தொடங்கினாள்.
அவ்வப்போது நெஞ்சுக்குள் திரண்டு அழுத்தும் காலிழந்து ஊனமான துயரம் துன்புறுத்தினாலும் மற்றவர்கள் முன் சிரித்தபடி வேலைகளில் ஈடுபடத் தொடங்கினாள்.
அவளுக்கும் அவளது பயிற்சிக்காலத் தோழி யாழிசைக்கும் மீண்டும் பணி ஒரே பிரிவில் ஒரே இடத்தில் இருவரும் இயங்கத் தொடங்கினார்கள்.
முளங்காலுடன் அறுபட்டுப்போன தனது கால்களைப்பற்றிக் கவலைப்படுபவளுக்கு இவளது துயரத்துக்கு ஆறுதல் சொல்லி அமைதிப்படுத்துவாள் யாழிசை.
ஒரு மருத்துவப் போராளியை அவள் காதலிப்பதாகவும் தங்களுக்குத் திருமணம் நிகழ வேண்டும் என்றும் தனது விருப்பங்களை இவளுக்குச் சொல்லி மகிழ்ந்தாள்.
யாழிசையின் கனவுத்தோட்டத்தில் யாழிசையும் அவளது மருத்துவப்போராளிக் காதலனும் அவளது ஆசைகளும் வாசம் நிறைந்த மலர்களாலும் பளிங்குகளாலும் கட்டப்பட்டிருந்தது.
அவர்கள் இருவரும் பயிற்சி முடித்து வெளியில் பணியில் சேர்ந்த நேரம் பல சுவாரசியம் நிறைந்த அனுபவங்களை வெளிநாட்டிலிருந்து வந்த தமிழர்களிடமிருந்து பெற்றது பற்றியெல்லாம் யாழிசை நகைச்சுவையுடன் கூறி அன்பினியை மகிழ்விப்பாள்.
அந்த அறிவுரைகளுடன் அன்பினி முரண்பட்டதற்காக கனடாப் பூலான்தேவி மேலிடத்துக்கு முறையிட்டு குட்டு வாங்காமல் பெரிய அக்காக்களிடம் திட்டுவாங்கியதோடு பூலான்தேவியின் வகுப்பில் வாயே திறப்பதில்லை.
சமூகம் இவர்கள் மீது சுமத்திய தடைகளை உடைத்துக் கொண்டு இச்சமூகத்தின் பிரஜைகளாய் பெண்களை உருவாக்க வேண்டுமென்று பல அக்காக்கள் சொன்ன கதைகளிலிருந்து மாறுபட்டுக் கனடா அம்மாவின் கற்பித்தல் அமைந்தது.
பூலான்தேவியின் தொல்லையிலிருந்து தப்பி மூச்சு விட்ட நேரம் இன்னொருவர் அவர்களுக்கு வகுப்பெடுக்கப் புதிதாக வந்திருப்பதாகப் பிள்ளைகள் சொன்னார்கள்.
நான் அடிக்கடி சிறைக்குப் போய் வருவேன் இதையெல்லாம் புரிந்து நான் சிறைக்குப் போய் வரும்வரை குடும்பப் பொறுப்புகளைக் கவனித்து என்னுடன் வாழக்கூடிய ஒருத்தி கிடைத்தால் நான் நிச்சயம் திருமணம் செய்து கொள்வேன்.
அவரது வயதுக்கு ஒத்த வயதில் இருந்த ஒரு அக்காவை மனதில் நினைத்துத்தான் அவரிடம் திருமணம் பற்றி புலிகளின் குரல் பொறுப்பாளர் கேட்டதாகப் பிள்ளைகள் கதைத்தார்கள்.
சமாதான காலம் மெல்ல மெல்ல நொருங்கிக்கொண்டிருக்க அவ்வப்போது ஆள ஊடுருவும் தாக்குதல்கள் பேச்சுவார்த்தைகளில் முறுகல் என களம் இறுகிக் கொண்டு போனது.
அவளது காதலைப் பிரித்து அவள் கனவுகளை நிரப்பிய அவள் நெஞ்சுக்குள் நிறைந்த காதலனைப் பிரித்து இன்னொருவருடன் திருமணம் நிச்சயிக்கப்பட்டிருப்பதாகச் சொன்னாள்.
அவனுக்குப் பொறுப்பாய் இருந்தவர் மூலம் பெரியவர்களுக்குத் தெரிவிக்கப்பட்டு பெரியவர்களே முடிவெடுத்து அவளது காதலனை மறந்து அவளைக் காதலிக்கும் புதியவனுக்கும் அவளுக்கும் சம்பிரதாய முறைப்படி திருமணம் ஒழுங்காகியது.
வீட்டுப்படிகள் தாண்டி வந்த நேரம் சுதந்திரப்பறவைகள் என்றே வந்தோம் இன்று எங்கள் சிறகுகள் வெளியில் தெரியாமல் அறுக்கப்பட்டு மீண்டும் பெண்களாக வனையப்படுகிறோம்..என நொந்தாள் யாழிசை.
பெண்களின் விடுதலையைப் பெண்களுக்கான எழுச்சியை மாற்றத்தை ஏற்படுத்திய காலம் தந்த கொடையின் கீழ் இத்தகைய அடிமைத்தனங்களும் நிகழுமா ?
தலைவருக்கு இவள் எழுதும் கடிதத்தைச் சேர்க்க யாரிடம் போக வேண்டுமோ அந்தப் பொறுப்பானவர் தனது பொறுப்பின் கீழ் பணியாற்றும் ஒருவருக்கே இவளைத் துணையாக்க முடிவெடுத்திருக்கிறார் என்பதைச் சொன்னாள் யாழிசை.
மாறியதாய் வெளியில் காட்டினாலும் அவள் இதயத்தின் மூலையொன்றில் அவளது காதலனுக்காயும் காதலுக்காயும் நிரந்தரமான இடமொன்றைத் தானறியாமலேயே ஒதுக்கியிருந்தாள் என்பதனை யாருக்கும் தெரியாமல் அழுகிற தருணங்களில் உணர்ந்து கொண்டாள் யாழிசை.
எப்போதுமல்லாது எப்போதாவது இதயத்தை ஊசிமுனை கொண்டு குத்துவது போல அவளது காதலன் அவள் கண்ணுக்குள் ஞாபகமாய் கண்ணீராய் வழிந்து போவான்.
ஒருதலையாய் அவளைக் காதலித்து அவளை மனைவியாக்கியவன் அவள் கண்ணீரோடு நிற்க அவளை விட்டுவிட்டு வீரவணக்கம் செய்யப்படும் நிலையில் நிழற்படமானான்.
கடும்வேலையில் துவழ்ந்து போகாமல் சிரிப்பையும் கலகலப்பையும் கொண்டு வந்துவிடும் அன்பினியின் இயல்பால் பணியிடம் ஒரு பள்ளிக்கூடமாகிவிடும்.
சிலர் காதல் கைகூடாமல் கட்டாயத் திருமணம் செய்விக்கப்பட்டு காதல் கனவு புதிய கணவனுடன் பழைய காதலை காதலனை இதயத்தில் மூலையொன்றில் பத்திரப்படுத்திய கதைகளையெல்லாம் அன்பினிக்குச் சொல்லுவார்கள்.
தன்னை இந்த நிலையில் காணும் போது வருந்துவான் கண்ணீர் சிந்துவான் அவளது கால்களைக் கொண்டு போன கிபீரைச் சபிப்பான் என்றெல்லாம் நினைத்தவளுக்கு எல்லாம் ஏமாற்றமாய் போனது.
அவளின் கனவுக் கிரகத்தில் வர்ணக்கலவையாய் நிரப்பப்பட்டவன் கறுப்பாய் பயங்கரமாய் பெரும் சுழிக்காற்றாய் அவளை அடித்துக் கொண்டு போனான்.
அவளது அழகான கன்னங்கள் கீறலும் குளியுமாய் அவனது காதலுக்கும் கவர்ச்சிக்கும் காரணமாயிருந்த கண்களும் துயர் நிரம்பிக் கண்ணீரை ஊற்றிக் கொண்டிருந்தது.
ஒரு தரம் காதலில் தோற்றுப் போய் காதலனும் வீரச்சாவடைந்து அத்துயரிலிருந்து மீள முன்னம் அன்பினியை ஒருவன் காதலிக்கிறானாம் அவளைத் திருமணம் செய்து கொள்ள விரும்புகிறானாம் என்றார்கள்.
ஏற்கனவே ஒழுங்கான காலும் கையும் இருந்தவனே இனிக்காதலில்லையென விலக்கிய காயம் இன்னும் நெஞ்சுக்குள் வலித்துக் கொண்டிருக்க இன்னொருவனின் காதலா ?
அவருடைய கதையின்ரை முடிவில உனக்கு வாழ்க்கை தாறதாத்தான் கதையை முடிச்சிருக்கிறார்அவர் எழுதின கதையில பாத்திரமான நீ கட்டாயம் அவரைக் கலியாணங்கட்ட வேணும் அன்பினி.
அக்கா ஒரு எழுத்தாளர் பல பெண்களுக்கு கணவனாகக் காதலனாக வாழ்ந்ததாக கதையெழுதினா அத்தனை பெண்களும் அவருடன் காதலிகளாகவும் மனைவிகளாகவும் வாழ வேணுமா.?
வாழும்வரை என்ரை சமூகத்தில ஒரு சுதந்திரமானவளாக வாழ வேணும் சாகும்போது கூட என்ரை சமூகத்தில ஒரு முன்னோடியாகச் சாக வேணுமெண்டெல்லாம் கனக்க நினைச்சனான்.ஆனா நீங்கள் என்ர ஊனத்தைக் காரணமா வைச்சு கட்டாயக்கலியாணம் செய்யச் சொல்றீங்கள்..?
நீங்கள் எத்தினை மேடையளில பெண்விடுதலை பெண்ணுரிமை பற்றியெல்லாம் பேசியிருக்கிறியள்.அதெல்லாம் ஊருக்கு மட்டுமான உபதேசங்களா அக்கா?
கால்களில்லை தானாக நடந்து செல்லவோ தன்னைத் தற்காத்துக் கொள்ளவோ முடியாதவளைத் தங்களோடு நகர்த்திச் செல்லும் சிரமத்தில் அவளோடு பொறுப்பாளர் சினந்தபடிதானிருந்தார்.
வானொலி ஒலிபரப்புக்கான சாதனங்களை நகர்த்திவிட்டு மறுநாள் காலை அன்பினியையும் அவளுடன் கூட நின்ற பிள்ளைகளையும் கூட்டிப்போவதாகப் பொறுப்பாளர் சொன்னார்.
காக்க வேண்டியவர்கள் விட்டுவிட்டுப் போக தங்களோடு இவளையும் கொண்டு போகும் முனைப்பில் அவளோடு வந்த பிள்ளைகளுக்கு இதயத்தால் நன்றி தெரிவித்துக் கொண்டாள்.
தொலைக்காட்சி வானொயில் வேறு மொழியொன்றில் பணியாற்றிய குடும்பம் தளபதி பானுவின் நகர்த்தல் அணியோடு காப்பாற்றப்பட்டுக் கொண்டு செல்லப்பட்டுக் கொண்டிருந்தார்கள்.
இவர்கள் விடப்பட்டுச் சென்றது பற்றி அரசியல்பிரிவுப் பொறுப்பாளர் நடேசன் அவர்களுக்கு அன்பினியினதும் மற்றப் பிள்ளைகளினதும் கைபடக் கடிதம் எழுதுவித்து அனுப்பினார்.
அந்தக் கடிதம் அந்த இக்கட்டுக்குள்ளும் திரு.நடேசன் அவர்களுக்குப் போய் உரிய பொறுப்பாளருத் தகவல் அனுப்பப்பட்டு அவர்கள் நின்ற வீட்டிற்கு வந்தார் பொறுப்பாளர்.
எதுக்கெடுத்தாலும் அழுது கொண்டிரும்.உம்மாலை ஒரே தொல்லை..உம்மைக் காவிக்கொண்டு போகேலாது பிள்ளை.ஒண்டில் வெடியும் இல்லது குப்பிகடியும்.அவர் தனது முடிவைச் சொல்லிவிட்டுப் போனார்.
இவள் பணியாற்றியது அரசியல்துறை ஊடகத்துறை.. அங்கே வெடித்தவர்களையும் குப்பி கடித்தவர்களையும் பற்றிய கதைகளை வாசித்தாள் கவிதைகளை வாசித்தாள் நிகழ்ச்சிகள் செய்தாள்.
கடந்து வந்த பாதையெல்லாம் உயிர்கள் துளித்துளியாய் காற்றோடும் கந்தகப்புகையோடும் கலந்து கொண்டிருக்க காத்திருந்தவர்களுடன் அவளும் காத்திருந்தாள்.
பலர் தங்களுக்குத் தாமே சிதைமூட்டிச் சாம்பலானதாயும் தங்களைத் தாங்களே வெடிக்க வைத்ததாயும் பலரது கதைகள் அவளையும் வந்து சேர்ந்து கொண்டிருந்தது.
அவளுக்குத் திருமணம் முடித்து வைத்தவர்களுக்கு ஒரு பொறுப்புத் தீர்ந்த நிம்மதியோடு ஆளாளுக்குத் தங்கள் பக்கம் போய்விட்டார்கள்.
இராவணன் சீதையைக் கவர்ந்து போனது போல மன்னர்கள் புட்பகவிமானங்கள் போல இப்போதைய நவீன விமானங்களைக் கொண்டு வந்து காக்கப்படுவார்கள் என்ற நம்பிக்கை பொய்யாகிக் கப்பலும் வரவில்லை காப்போரும் வரவில்லை.
உலகின் உதாரணமாய் எழுதப்பட்டிருந்த விடுதலைப்புலிகள் அமைப்பு உலக வல்லரசுகளின் துணையோடு தோற்கடிக்கப்பட்டு தாயகக்கனவோடு போன ஆயிரமாயிரம் பேரின் கனவுகள் நனவாகாமல் பாதியில் எல்லாம் முடிந்து போனது.
ஒரு கண்டத்திலிருந்து மறுகண்டம் பெயர்த்துக் கொண்டு போனது போல் அன்பினியும் அவள் போல் ஆயிரமாயிரம் பேரையும் அந்தப் பெரும்படை எடுத்துக் கொண்டு போனது.
தளபதிகளின் பிள்ளைகள் மனைவிகள் இவ்வழியால் வருக என அறிவிக்கப்பட்டதும் அன்பினிக்குத் துணையாய் வந்த பெண் அன்பினியை அப்படியே விட்டுவிட்டுத் தனது பிள்ளைகளோடு போய்க்கொண்டிருந்தாள்.
அந்தநாள் வரையும் அதற்கு முந்திய மாதம் வரையும் வன்னிப் பெருநிலப்பரப்பில் கனரகங்களோடும் தேசக் கனவுகளோடும் நின்றவர்கள் பலர் அங்கு அவர்களது கனவு விடுதலையுணர்வு எல்லாவற்றையும் மறந்து இவள் போன்றவர்களை விசாரணையென்ற பெயரில் மிரட்டியதும் அடித்ததும் அவலப்படுத்தியதும் நிகழ்ந்து கொண்டிருந்தது.
கடைசிவரை பாகுபாடின்றிப் பிள்ளைகளையெல்லாம் கட்டாயக்களம் அழைத்த மூத்த அண்ணாக்களும் அக்காக்களும் கூட அங்கே இவர்களைத் தங்கள் விசாரணைகளால் சப்பினார்கள்.
பெரியவர்கள் உயிர் தப்பவும் பெரியவர்களின் வழிகாட்டலில் விடுதலையைத் தேசம் அடையுமென்ற கனவில் அவர்களுக்காக காற்றோடு கடலோடு மண்ணோடு பெயர் சொல்லாமல் அன்னியத் தெருக்களென எத்தனையோ பேரின் தியாங்களையெல்லாம் எப்படி இவ்வளவு இலகுவாய் மறந்தார்கள்?
அவர்களெல்லாம் இவள் போன்ற அடிநிலைப் போராளிகளால் மதிப்புச் செலுத்தி மாபெரும் வீரர்கள் என்று மனதில் வைத்திருந்தவர்களே என்பதை நினைக்கவே அருவெருப்பாயிருந்தது.
சுயநலங்கள் ஏன் பொதுநலமென்ற தோல்போர்த்தி இத்தனை வருடங்களை எத்தனையாயிரம் உயிர்களைப் பலியிட்டுப் புரட்சி பேசியதெல்லாம் இதற்காகவா ?
எல்லாரும் ஒரேமாதிரியில்லைஉங்கடை ஆக்களோடை கனக்க கதைக்காதையுங்கோ.கடதாசியில் கண்களைப் பதித்துக் கொண்டு பல ஆலோசனைகள் சொன்னான்.
உங்களோடை அதிகம் நான் மினக்கெட்டா உங்கடை ஆக்களே என்னைமாட்டீடுவினம்.. சொல்லீட்டுப் போறன்.. உதவிகள் கிடைக்கும் யோசிக்காதையுங்கோ.
இயற்கைக்கடன் கழிக்க முடியாத இக்கட்டில் அவள் தவித்ததை எண்ணி அங்கே வழங்கப்பட்ட எதையும் வாங்கிச் சாப்பிடவில்லையென்பதை அழுது கொண்டு சொன்னாள்.
எல்லாரும் என்னைமாதிரியில்லை.கவனமா நடவுங்கோ.உங்கடை தனிப்பட்ட பாதுகாப்பில கவனமாயிருங்கோ.சொல்லிவிட்டுப் போய்விட்டான்.
அவள் மீது அன்பு செலுத்தி அவளது ஊனத்தைப் பார்த்து இரங்கவும் ஒருத்தன் அவள் எதிர்த்த இனத்திற்குள் இருக்கிறான் என்பது கொஞ்சம் ஆறுதலாயிருந்தது.
அவர்களுக்கும் உதவியிருப்பானோ என்னவோ வீரங்களுடன் இறுதிவரை நிமிர்ந்து நின்ற இமயங்கள் எல்லாம் கம்பி வேலிகளுக்குள் அடைக்கப்பட்டனர்.
தன்னைத் தான் காத்துக் கொள்ள மற்றவர்களைப் பலிகொடுக்கவும் தயங்காத மனங்கள் நூற்றுக் கணக்கில் தங்களோடிருந்தவர்களையே தண்டித்துக் கொண்டிருந்தார்கள்.
பணம் பொருள் உணவு உடை வசதிகள் எல்லாவற்றையும் இறைஞ்சிப் பெறாது கொடையாய் பெற்றவர்களுக்கு எல்லாம் இறைஞ்சிக் கெஞ்சிப் பெற வேண்டிய இக்கட்டு.
வரிசைகளில் முண்டியடித்து இடிபட்டு ஒவ்வொன்றையும் பெற்றுக் கொள்ள பலரும் ஓடித்திரிய அன்பினி எல்லாவற்றிற்கும் பின்னுக்கே நின்றாள்.
வெளிநாடுகளிலிருந்து உணர்வாளர்களின் குரல்கள் மூலமான அறிக்கைகள் வெளிவந்து கொண்டிருப்பதாக முகாம்களுக்குள் செய்திகள் அடிபடத் தொடங்கியது.
மக்களின் வாக்குக்களைப் பெற்று மக்களுக்காக என பாராளுமன்றம் போனவர்களை இயக்கம் வழங்கிய சலுகையில் அவர்கள் வெளிநாடுகளில் பொங்கிக்கொண்டிருப்பதைக் கேட்க ஆற்ற முடியாத கோபம் அவளுக்குள்.
பெண்கள் பிரதிநிதியாய் பாராளுமன்று சென்ற பெண்கூட பிரித்தானியாவிலிருந்து தங்களுக்காக குரல் கொடுப்பதாகக் கேட்ட சில செய்திகளைப் பார்க்க வெறுப்புத்தான் வந்தது.
அவர்களது உணர்ச்சி மிக்க பேச்சுக்களால் கவரப்பட்டுப் பலர் தங்களையும் விடுதலைக்காக இணைத்தார்கள்.ஆனால் இன்று மேடைகளில் முழங்கிய அவர்கள் வெளிநாடுகளிலிருந்து.?
வெளியில் இருந்து அவள் பார்த்த விடுதலைப் போராட்டத்தின் அழகு வீரியம் உள்ளே போய் அதற்குள்ளால் உடைந்து நொருங்கி ஊனமான போதுதான் வெளியில் தெரியும் கவர்ச்சிக்குள்ளும் சீழும் இருக்கென்பதை உணர்ந்தாள்.
வழிவழி எத்தனையாயிரம் உயிர்கள் விழ விழ கடைசி வரையும் நினைக்காத துயரமெல்லாம் நிகழ்ந்து முடிந்து குண்டுகளால் செத்த நிலமை மாறி இன்னொரு இடத்தில் புதிய போராட்டம் நிகழ்ந்து கொண்டிருந்தது.
ஒருவருடப் புனர்வாழ்வு முடித்து அன்பினியென்ற அடையாளம் மறந்து மீண்டும் நந்தனியாய் வந்த போது தான் உலகத்தின் ஆள நீள அகலங்களையெல்லாம் உணர்ந்து கொண்டாள்.
வீதியில் இறங்கினால் விடுதிக்கு வருகிறாயா என்ற கேள்வியும் தொலைபேசியிலக்கத்தை தருகிறாயா என்ற தொல்லைகளும் என்னைக்காதலித்தால் எல்லாவற்றையும் தந்துவிடுகிறேன் என்ற அருவருப்புகளும் அவளைத் துரத்தத் தொடங்கியது.
அவளது விபரங்களைக் கொடுத்தால் பணம் பெற்றுத் தருவதாகவும் அவள் விரும்பினால் அவனுக்கு உதவுகின்ற வெளிநாட்டுத் தமிழர்கள் ஊடாக வெளிநாட்டுக்கு அனுப்புவதாகவும் சொன்னான்.
ஆனால் அன்பினியை ஏமாற்றிய காதலன் பற்றி ஒருதலைக்காதலன் ஒருநாள் அவளுக்கு மாற்றிய மணிக்கூடு பற்றியெல்லாம் அவன் சொன்னான்.
தேய்ந்து மங்கி அடையாளம் இல்லாது போன நம்பிக்கைக் கதிர்கள் முகிழ்த்து எழுந்த சூரியப் பிரகாசத்தை அவள் முன் கொண்டு வந்து நிறுத்தியது.
தெருவில் விடப்பட்ட தங்கள் வாழ்வு எதிர்காலம் எப்படியாகப்போகிறதென்ற அக்கறையோடு நிறைய அவள்பற்றித் தயாளன் அக்கறையோடு பேசினான்.
அன்பினிக்குத் தெரிந்த முன்னாள் போராளிகளின் விபரங்களைத் தன்னிடம் தரும்படியும் புலம்பெயர் தமிழர்கள் உதவுவதற்காகக் காத்திருப்பதாகவும் சொன்னான்.
அனுப்பினவையள் சொன்னவை உங்களிட்டை அதை வாங்கச் சொல்லி..எனக்கும் நிலமை சரியான கஸ்ரம்.ஒருக்கா நாளைக்கு அதைப்போட்டு விடுறியளோ ?
வெளிநாட்டிலிருந்து உதவும் உதவி அமைப்பின் முகவராகச் செயற்படும் அவன் ஊடாகப் போகும் விபரங்களுக்கு உரியவர்களுக்குக் கிடைக்கும் உதவிகளிலிருந்து அவனுக்கும் ஒரு பங்கு கொடுக்க வேண்டுமாம்.
சிலரிடம் இவளிடம் பெற்றது போல பணமாகப் பெறுவதும் சிலரிடம் பணமாகக் கையில் வாங்காது தனது தொலைபேசிக்குப் பணம் போடுவிப்பதாகவும் சொன்னார்கள்.
தேசத்தின் விடுதலைக்காகத் தனது கண்ணையும் கையையும் இழந்த சூரி இப்படியொரு ஏமாற்றுப் பேர்வளியாய் இருக்கிறான் என்பதை ஜீரணிக்கவே முடியவில்லை.
அரசியல்பணி செய்த காலங்களில் அன்பினியும் அவள் போன்ற கடைநிலைப் போராளிகளும் கொழுத்தும் வெயிலில் மன்னார் முதல் முல்லைத்தீவு வரை சயிக்கிளில் பணிசெய்ய சூரி தனியான வசதிகளோடு இருந்ததைச் சிலர் சொல்லி முணுமுணுத்த போது மற்றவர்களுக்குச் சொல்லுவாள் தனது கண்களையும் கையினையும் நாட்டுக்குத் தந்தவன் அவனுக்குக் கோடிகொடுத்தாலும் அவனது தியாகத்துக்கு ஈடில்லையென்று அவனை இதயத்தில் ஏற்றி வைத்திருந்தவள்.
எவ்வளவோ உயிர்களை உடைமைகளை இழந்து இன்று உயிர்மட்டும் மிஞ்சியவர்களாய் எதுவுமற்று நிற்கின்ற நிலமையில் ஏன் இப்படியெல்லாம் சூரி மாறிப்போனானென எண்ணுவாள்.
எங்கு பார்த்தாலும் ஒன்றை இன்னொன்று பிடித்துத் தின்றுவிடும் நிலமையில் பணத்துக்காக எதுவும் செய்யும் நிலமைக்கு நல்லவர்களென நம்பிய பலர் மாறிப்போனதைத் தினமும் சந்திக்கத் தொடங்கினாள்.
அவன் காதலித்து மணம் முடித்த காதலி சில வருடக்குடும்ப வாழ்வு முறிந்து விவாகரத்துப் பெற்று ஐரோப்பிய நாடொன்றில் குடியேறி இன்னொருவனின் மனைவியாகிவிட்டாளாம்.
ஆனால் ஒரு வேண்டுகோள் காதலித்து மணமுறிவு பெற்றவளுக்காக கடைசி வரையும் வாழ்வதாக நம்பும் தனது சமூக அந்தஸ்தைக் கறைப்படுத்தாமல் இவள் காப்பாற்ற வேண்டுமாம்.
அத்தோடு ஒரு சாதாரண குடும்பப் பெண்ணுக்குரிய குணங்கள் இழந்து போராளியாக வாழ்ந்தவளை ஏற்றுக் கொண்டு வாழ்வதில் தனது சமூகம் தன்னை அவமதிக்குமாம்.